ԱՄՓՈՓԱԹԵՐԹ

Հայաստանի Հանրապետության Լոռու, Շիրակի մարզպետարաններին

գույք ամրացնելու և գումար հատկացնելու, Հայաստանի Հանրապետության 2018 թվականի պետական բյուջեում

վերաբաշխում, Հայաս­տանի Հանրապետության կառավարության 2017 թվականի դեկտեմբերի 28-ի N1717-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի վերաբերյալ շահագրգիռ մարմինների կողմից ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |  |  |  |
| --- | --- | --- | --- | --- |
| հ/հ | Առաջարկության հեղինակը (գրության ամսաթիվը, գրության համարը) | Առաջարկության բովանդակությունը | Եզրակացություն | Կատարված  փոփոխությունը |
| 1. | ՀՀ ֆինանսների նախարարություն  (16.02.2018թ.,  N01/8-4/2841-18)  06.03.2018թ.,  N01/8-4/4084-18 | 1. Թվով 232 անշարժ գույքերի առուվաճառքի և նվիրատվության պայմանագրերի նոտարական վավերացման և ՀՀ կառավարության 06.07.2017թ-ի N 812-Ա որոշման համաձայն  ՀՀ Լոռու մարզպետարանին ամրացված` ծրագրի շրջանակներում կառուցված թվով 258 բնակելի տների նվիրատվության գործընթացն ապահովել ոչ թե ՀՀ 2018 թվականի պետական բյուջեով նախատեսված ՀՀ կառավարության պահուստային ֆոնդի հաշվին, այլ քննարկել խնդիրը ՀՀ 2018 թվա­կանի պետական բյուջեով «Երկրաշարժի հետևանքով անօթևան մնացած ընտա­նիք­ների բնա­կարանային ապահովում» ծրագրի գծով նախատեսված հատկացումների շրջա­նակ­ներում լուծելու հարցը:  2. Նախագծի 5-րդ կետում անհրաժեշտ է ներկայացնել գումարի բաշխման եռամսյակային (աճողական) համամասնությունները, իսկ 1-ին ենթակետի «բ» մասում «656» թիվը փոխարինել «654» թվով:  3. Անհրաժեշտ է ճշգրտել Նախագծի N3 հավելվածի N 1 աղյուսակի «1098 ԾՏ07» քաղաքականության միջոցառման քանակական ցուցանիշները` ՀՀ Լոռու մարզի թվով 258 շահառուների մասով:   1. Նկատի ունենալով, որ Նախագծի N 3 հավելվածով «Հայաստանի Հանրապետության 2018 թվականի պետական բյուջեի մասին» ՀՀ օրենքում կատարվում է վերաբաշխում` անհրաժեշտ է Նախագծի անվանումը և 6-րդ կետը նշված վերաբաշխման մասով լրամշակել, իսկ Նախագծի նախաբանում հղում կատարել նաև «Հայաստանի Հանրապետության բյուջետային համակարգի մասին» ՀՀ օրենքի 23-րդ հոդվածի 3-րդ մասին: 2. Անհրաժեշտ է Նախագծի 5-րդ կետի 1-ին և 2-րդ ենթակետերում ճշգրտել եռամսյակային (աճողական) համամասնությունները, իսկ նշված ենթակետերի «ա» և «բ» պարբերություններում ներկայացնել գումարների հատկացման եռամսյակային (աճողական) համամասնությունները: 3. Նախագծի N 4 հավելվածի.   ա) N 1 աղյուսակում անհրաժեշտ է`   * ՀՀ Լոռու մարզպետարանի գծով փոփոխություններն արտացոլել «1098 ԾՏ05» քաղաքականության միջոցառման մեջ, հանել «1098 ԾՏ07» քաղաքականության միջոցառումը, իսկ վերջինիս մեջ ներկայացված ոչ ֆի­նան­սական ցուցանիշներն առանձին տողով արտացոլել «1098 ԾՏ05» քաղաքականության միջոցառման մեջ, * ՀՀ Շիրակի մարզպետարանի գծով քաղաքականության միջոցառման «ԾՏ04» դասիչը փոխարինել «ԾՏ03»-ով, * հանել առաջին եռամսյակի ֆինանսական ցուցանիշները,   բ) N 2 աղյուսակում անհրաժեշտ է կատարել համապատասխան փոփոխություններ` N 1 աղյուսակի վերը նշված փոփոխություններով պայմանավորված: | Ընդունվել է:  Ընդունվել է:  Ընդունվել է:  Ընդունվել է:  Ընդունվել է:  Ընդունվել է: | Առաջարկության հիման վրա նախագիծը խմբագրվել է:  Նախագծի 5-րդ կետում կատարվել են առաջարկվող լրացումը և փոփոխությունը:  Նախագծի N 3 հավելվածի N 1 աղյուսակում կատարվել է առաջարկվող փոփոխությունը:  Նախագծի անվանման մեջ և 6-րդ կետում կատարվել է առաջարկվող փոփոխությունը, իսկ նախաբանում՝ առաջարկվող լրացումը:  Նախագծի 5-րդ կետի 1-ին և 2-րդ ենթակետերը և նշված կետերի «ա» և «բ» պարբերությունները խմբագրվել են:  Նախագծի N4 հավելվածի N1 և N2 աղյուսակներում կատարվել են առաջարկվող փոփոխությունները: |
| 2. | ՀՀ տարածքային կառավարման և զարգացման նախարարություն  (14.02.2018թ., N01/15․1/836-18) | Նախագծի N 1 հավելվածի փաստացի կառուցված անավարտի ավարտվածության աստիճանը (%) սյունակում ներկայացված թվերը առաջարկում ենք ճշգրտել՝ հաշվի առնելով 25.01.2018թ. N 01/15.1/454-18 գրությամբ ներկայացված տեղեկանքի ճշտված ավարտվածություն առ 01.12.2017թ. սյունակի թվերը: | Ընդունվել է: | Նախագծի N 1 հավելվածի համապատասխան սյունակում ներկայացված թվերը ճշտգրտվել են: |
| 3. | ՀՀ Լոռու մարզպետարան  (09.02.2018թ., N101/101.1/880-18)  (26.02.2018թ.,  N101/101.1/1170-18) | Գույքային իրավունքների պետական գրանցման համար նախատեսված 12402 հազ. դրամ գումարը նվազեցնել 1980 հազ. չափով, քանի որ 198 գույքերի առուվաճառքի ժամանակ ՀՀ ԿԱ ԱԳԿՊԿ-ից վերցնվող միասնական տեղեկանքի համար պետք է վճարի գույքը վաճառողը:  Առաջարկություններ չկան: | Ընդունվել է:  Ընդունվել է ի գիտություն: | Նախագծին կից ներկայացված տեղեկանք-հաշվարկում կատարվել է համապատասխան փոփոխություն: |
| 4. | ՀՀ կառավարությանն առընթեր անշարժ գույքի կադաստրի պետական կոմիտե  (15.02.2018թ., NՄՍ/956-18) | Նախագծի 3-րդ կետի 1-ին ենթակետի «փոխանցվում է» բառից հետո հանել «ծրագրի շրջանակներում նախորդ տարիներին» բառերը: | Ընդունվել է: | Նախագծի 3-րդ կետի 1-ին ենթակետում կատարվել է առաջարկվող փոփոխությունը: |
| 5. | Գլենդել Հիլզ ՓԲ ընկերության սնանկության գործով կառավարիչ (15.02.2018թ.) | **Առաջարկություններ չկան:** | Ընդունվել է ի գիտություն: |  |
| 6. | ՀՀ արդարադատության նախարարություն  (02.03.2018թ.,  N01/14/3777-18) | **Նախագիծը համապատասխանում է**  **ՀՀ օրենսդրությանը** | Ընդունվել է ի գիտություն: |  |